钦定古今图书集成/明伦汇编/家范典/第008卷 > 《经进百韵诗》宋·岳珂
## 钦定古今图书集成/明伦汇编/家范典/第008卷 > 《经进百韵诗》宋·岳珂

臣一介孱庸，滥饕世禄，每念沉冤未雪，直笔久污，一意纂修，五年勤瘁。上干宸览，误简渊衷，万死尚宽，九殒莫报。今因追感先臣飞事，辄赋百韵诗一篇，缮写躬诣天庭投进。伏望圣慈特赐睿察，昭白而“施行之。干冒天威，臣下情无任惶惧震越屏营之至。”

“永祐当临御，重熙极泰亨。物穷隍土复，地大孽牙萌。

四七膺休运，三千协一诚。乾坤恢辟阖，日月洗明清。
天授睢坛䇲，风兴渭水英。维时臣大父，韬迹圣廛氓。
宝匣鸣长剑，雄冠彯曼缨。衣裘供羿射，灯火近韩檠。”
圣世方求骏，明神岂舍骍。如从鱼钥守，小析羽林兵。
尝敌无车乘，麾军不鼓钲。熏门摧彦政，汜水从闾勍。
驿召班龙节，犀军下雀桁。王师俱蓄缩，敌骑愈纵横。
马渡朝迎敌，锺山夜驻营。狂澜身砥柱，大厦手支撑。
敌焰犹繁炽，吴都忽震惊。东巡传警跸，右袒半公卿。
愤起宜兴旅，追收建邺城。大江谁饮“马，五岳更刑牲。
一荡西江李，重歼固石彭。利兵驱虎豹，杰观筑鲵鲸。
玉帐旋平广，铜符遂帅荆。皇灵期濯濯，王事分傍傍。
沙漠逋封豕，山林息聚虻。神州宜亟复，六郡乃先争。
桀犬徒冯垒，苗民敢抗衡。锐师掀狡窟，高堞覆坚棚。
鼎沣兵方进，湖湘寇辄平。几年凶祸结，八日骏功成。
叛将因资用，降人岂畏坑。开疆下商虢，结约到磁洺。
谋帅难张俊，还兵虑郦琼。但虞遗后患，初匪厌纷更。
沔鄂重归镇，齐刘尚据京。且羞离楚馔，未用渡河罂。
细柳千屯灶，柔桑万瓦甍。流民俱授亩，战士亦从耕。
夫浍萦如带，原田画若枰。连云登美稼，淅玉饭香秔。
刍挽从今省，兵储亦顿赢。吏贪无鼠硕，民佚异鲂赪。
姑定”鸿沟约，交驰绝域伻。邻欢新玉帛，宴衎乐簧笙。
未几边摇草，恶知野食苹。礼容方济济，革乘忽軿軿。
睿断昭雄赳，天威震隐𧮯。六师纷雾集，四校盛雷轰。
戎驾爰方启，神锋莫敢撄。童髫欣再见，父老喜前迎。
义气通诸夏，讴声沸八纮。官兵飏隼鸷，敌穴泣鼯猩。
跬步临京阙，朝衣诣寝楹。晋军传鹤唳，楚“幕听乌鸣。
机会乘今日，雌雄决此行。幸成十载绩，归捧万年觥。
何事东来诏，遄追北指旌。抚膺皆壮士，牵袂有啼婴。
嵘岌登枢极，雍容俨佩珩。身虽处廊庙，志则在幽并。
岂意中原略，深违时相情。和戎徒效敬，投几不闻罃。
正尔先鞭著，居然谤箧盈。”凶威摇吏椟，风旨动台抨。
枭虺饥吞噬，鹰熬乐使令。“众髽常忌冠，同浴不讥裎。
远虑为徼福，先驱谓缓程。一言鸣仗马，千丈下乔莺。
盍考谢赦表，兼观赐札评。许身无少愧，忧国甚于酲。
彼谮宜投虎，能言不离鹦。鸟翾身蚤箙，兔健足先烹。
有客悲周道，何人归鲁祊。同时惟切齿，来者但惩羹。
长夜何时旦，沉阴几日晴。是非从欠定，祸否待终倾。
先帝资神”武，深仇怆父兄。每怀得颇牧，胡忍弃韩黥。
哲监何尝惑，孤忠果渐明。岳阳还旧号，岭表返诸惸。
故垒营新祀，畿封辟赐茔。用心传舜子，述事广文声。
甘雨兴馀槁，青天豁久盲。先臣死不朽，圣德浩难名。
陛下今汤禹，王臣昔散闳。令图天广大，盛烈日铿鍧。
心术参尧运，规模绍汉宏。遗形高阁绘，良股盛朝赓
故将。幸非远微臣，矧敢轻传讹。稽史谬败俗，订言
日系无虚笔，云章有满籯。竹书皆历历，玉训尚铿铿。
愿辍清朝暇，叨承乙夜呈。作诗哀寺孟，览奏念缇萦。
恩锡茅封宠，光昭衮字荣。誓怀如皦日，忠报毕馀生。